Source: https://www.europarl.europa.eu/doceo/document/A-8-2017-0036_RO.html
Timestamp: 2020-04-05 20:18:15+00:00

Document:
682k 77k
referitor la propunerea de decizie a Parlamentului European și a Consiliului privind mobilizarea Fondului european de ajustare la globalizare (cererea prezentată de Țările de Jos – EGF//2016/005 NL/Drenthe Overijssel Retail)
referitoare la propunerea de decizie a Parlamentului European și a Consiliului privind mobilizarea Fondului european de ajustare la globalizare (cererea prezentată de Țările de Jos – EGF//2016/005 NL/Drenthe Overijssel Retail)
Focus on consumption (Ținta: consumul), Economic Agency ABN-AMRO Mathijs Deguelle și Nico Klene. Volume development retail sector (Evoluția volumului de achiziții în sectorul comerțului cu amănuntul). 24 ianuarie 2014. Retail sector prognoses (Prognoze pentru sectorul comerțului cu amănuntul), Economic Agency ABN-AMRO Sonny Duijn, punctul 1. 22 ianuarie 2016.
Cifre furnizate de UWV, aprilie 2016.
având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014–2020) și de abrogare a Regulamentului (CE) nr. 1927/2006(1), în special articolul 15 alineatul (4),
(1) Fondul european de ajustare la globalizare (FEG) urmărește să ofere sprijin lucrătorilor concediați și persoanelor care desfășoară activități independente a căror activitate a încetat în urma schimbărilor structurale majore intervenite în practicile comerciale internaționale, generate de globalizare, ca urmare a continuării crizei economice și financiare mondiale sau ca urmare a unei noi crize economice și financiare mondiale, și să le acorde asistență în procesul de reintegrare pe piața muncii.
(3) La 12 iulie 2016, Țările de Jos au prezentat o cerere de mobilizare a FEG, în legătură cu disponibilizările din șase întreprinderi care își desfășoară activitatea în sectorul comerțului cu amănuntul în două regiuni (Drenthe și Overijssel) din Țările de Jos. Cererea a fost completată cu informații suplimentare care au fost transmise în conformitate cu articolul 8 alineatul (3) din Regulamentul (UE) nr. 1309/2013. Cererea respectivă îndeplinește cerințele necesare pentru acordarea unei contribuții financiare din FEG, astfel cum se prevede la articolul 13 din Regulamentul (UE) nr. 1309/2013.
(4) Prin urmare, FEG ar trebui mobilizat pentru a se furniza o contribuție financiară în valoare de 1 818 750 EUR, ca urmare a cererii depuse de Țările de Jos.
În cadrul bugetului general al Uniunii pentru exercițiul financiar 2017, se mobilizează din Fondul european de ajustare la globalizare suma de 1 818 750 EUR în credite de angajament și credite de plată.
Decizia se aplică de la ... [data adoptării]*.
(4)Adoptată la […],
Conform dispozițiilor de la articolul 12 din Regulamentul (UE, Euratom) nr. 1311/2013 de stabilire a cadrului financiar multianual pentru perioada 2014-2020(1)[1] și de la articolul 15 din Regulamentul (UE) nr. 1309/2013(2)[2], Fondul nu poate depăși o valoare maximă anuală de 150 de milioane EUR (la prețurile din 2011). Sumele corespunzătoare sunt înscrise în bugetul general al Uniunii Europene ca provizioane.
În ceea ce privește procedura, în conformitate cu punctul 13 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară(3)[3], pentru a activa Fondul, dacă evaluează pozitiv o cerere, Comisia prezintă autorității bugetare o propunere de mobilizare a Fondului și, simultan, cererea corespondentă de transfer. În caz de dezacord, se inițiază o procedură de trilog.
II. Cererea prezentată de Țările de Jos și propunerea Comisiei
1. La 29 noiembrie 2016, Comisia a adoptat o propunere de decizie privind mobilizarea FEG în favoarea Țărilor de Jos pentru sprijinirea reintegrării pe piața forței de muncă a lucrătorilor concediați după intrarea în faliment și închiderea a șase întreprinderi care se încadrează în diviziunea 47 a NACE Rev. 2 (Comerț cu amănuntul, cu excepția autovehiculelor și motocicletelor) în regiunile de nivel 2 NUTS(4)[4] Drenthe (NL13) și Overijssel (NL21).
Numărul total de întreprinderi: 6
Numărul total de persoane care au fost nevoite să își înceteze activitatea independentă:
Aceasta este prima cerere care urmează a fi examinată în cadrul bugetului 2017 și cea de-a șaptea care se referă la comerțul cu amănuntul, cu excepția autovehiculelor și a motocicletelor, și se referă la mobilizarea din FEG a unei sume totale de 1 818 750 EUR pentru Țările de Jos. Cererea respectivă vizează 800 de lucrători disponibilizați.
Cererea a fost transmisă Comisiei la 12 iulie 2016, fiind completată cu informații suplimentare până la data de 6 septembrie 2016. Comisia a concluzionat, în conformitate cu toate dispozițiile aplicabile ale Regulamentului privind FEG, că cererea îndeplinește condițiile pentru acordarea unei contribuții financiare din partea FEG, astfel cum se prevede la articolul 4 alineatul (1) litera (b) din Regulamentul privind FEG.
Cu toate că piața muncii din Țările de Jos își revine treptat din criză, efectele sunt încă vizibile în anumite sectoare. Unele sectoare precum cel al comerțului cu amănuntul au început abia recent să resimtă consecințele crizei financiare și economice. Unele dintre cele mai mari magazine au intrat în faliment înainte de sfârșitul anului 2015. O analiză ilustrează cele mai grave 10 cazuri de faliment din sectorul comerțului cu amănuntul, survenite de-a lungul anilor, numărul de sucursale/magazine închise și numărul de locuri de muncă pierdute(5)[5]. Tendința falimentelor exista deja în plină criză (2011-2013), lovind mai întâi lanțurile comerciale mai mici, iar acum (2015-2016), pe cele mai mari(6)[6].
Cele șase măsuri de adoptat în cazul lucrătorilor disponibilizați constau în:
– Luarea în primire: această măsură va cartografia beneficiarii în funcție de capacitățile, potențialul și perspectivele lor de integrare pe piața muncii. Fiecare luare în primire se va încheia cu consiliere.
– Asistență în căutarea de locuri de muncă și gestionarea cazurilor: această măsură va începe cu o ofertă de program personalizat. Ea va include, printre altele, pregătirea documentelor de transfer, formare intensivă privind depunerea candidaturilor la un loc de muncă, organizarea de târguri de locuri de muncă și contactarea intensivă a angajatorilor.
– Platforma de mobilitate: această măsură constă în crearea unei platforme flexibile pentru persoanele care caută un loc de muncă și pentru angajatorii care oferă locuri de muncă temporare. Serviciul poate fi utilizat pentru detașarea flexibilă a lucrătorilor. Măsura va oferi experiență profesională lucrătorilor (care au beneficiat de o reconversie profesională) și îi va ajuta să se prezinte în fața unor noi angajatori.
– Asistență pentru plasarea personalului disponibilizat: această măsură va oferi orientare în carieră, consiliere profesională și formare pentru dobândirea de noi competențe.
– Formare și reconversie profesională: această măsură va furniza formare, reconversie profesională și alte facilități educaționale destinate sectorului comerțului cu amănuntul și noilor profiluri ocupaționale precum transportul, serviciile IT, profesiile tehnice și altele.
– Formare și îndrumare pentru promovarea antreprenoriatului: unii dintre participanți își pot utiliza competențele comerciale și experiența profesională pentru a-și înființa propria afacere. Măsura le va pune la dispoziție formare și îndrumare, dezvoltându-le competențele, elaborând planuri durabile de afaceri și orientându-i în procedurile legislative.
– Grant pentru promovarea antreprenoriatului: această măsură va oferi un grant care acoperă costurile de investiții dacă participantul va dobândi competențele necesare și va avea un plan de afaceri durabil.
Pachetul menționat mai sus vine în completarea serviciilor obișnuite acordate persoanelor concediate. Aceste măsuri sunt personalizate și îl vizează pe lucrătorul concediat, în timp ce măsurile din domeniul antreprenoriatului vizează un număr restrâns de persoane cu proiecte de afaceri realiste.
Potrivit Comisiei, măsurile prezentate mai sus constituie măsuri active pe piața forței de muncă și se încadrează la acțiunile eligibile prevăzute la articolul 7 din Regulamentul privind FEG. Aceste măsuri nu țin locul măsurilor pasive de protecție socială.
Țările de Jos au oferit toate garanțiile necesare cu privire la următoarele:
În vederea mobilizării fondului, Comisia va prezenta autorității bugetare o cerere de transfer de credite în cuantum global de 1 818 750 EUR.
Aceasta este prima propunere de transfer pentru mobilizarea fondului transmisă autorității bugetare de la începutul lui 2017.
[2] JO L 347, 20.12.2013, p. 855.
[4]Regulamentul (UE) nr.1046/2012 al Comisiei din 8 noiembrie 2012 de punere în aplicare a Regulamentului (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS) privind transmiterea seriilor temporale privind noua împărțire regională (JO L 310, 9.11.2012, p. 34).
Subiect: Aviz privind mobilizarea Fondului european de ajustare la globalizare (FEG) în cazul EGF/2016/005 NL/Drenthe Overijssel Retail
Comisia pentru ocuparea forței de muncă și afaceri sociale (EMPL) și Grupul său de lucru pentru FEG au examinat mobilizarea FEG pentru cazul EGF/2016/005 NL/Drenthe Overijssel Retail și au adoptat următorul aviz.
A)întrucât această cerere se întemeiază pe articolul 4 alineatul (1) litera (b) din Regulamentul (UE) nr. 1309/2013 (Regulamentul privind FEG) și se referă la 1 096 de lucrători disponibilizați de șase întreprinderi care își desfășoară activitatea în sectorul economic încadrat la diviziunea 47 din NACE Rev. 2 - Comerț cu amănuntul, cu excepția autovehiculelor și a motocicletelor;
B)întrucât, pentru a stabili legătura dintre concedieri și modificările structurale majore intervenite în practicile comerciale mondiale din cauza globalizării, Țările de Jos susțin că sectorul comerțului cu amănuntul este un sector în criză, având în vedere popularitatea tot mai mare a comerțului pe internet și dezvoltarea de noi spații comerciale în afara centrelor orașelor, asociate unor norme bancare mai stricte aplicate ca urmare a crizei economice și financiare, care a determinat băncile să devină mai reticente cu privire la acordarea de credite întreprinderilor.
C)întrucât 71,2% din lucrătorii vizați de măsuri sunt bărbați, iar 28,8% sunt femei; întrucât 61,5 % din beneficiarii vizați sunt persoane cu vârste cuprinse între 15 și 24 de ani, 24,8 % au între 30 și 54 de ani și 8 % au între 55 și 64 de ani;
D)întrucât aceasta este cea de a șaptea cerere de mobilizare a FEG referitoare la sectorul NACE 47 (comerțul cu amănuntul, cu excepția autovehiculelor și a motocicletelor).
1.este de acord cu Comisia că sunt îndeplinite criteriile de intervenție prevăzute la articolul 4 alineatul (1) litera (b) din Regulamentul (UE) nr. 1309/2013 și că, prin urmare, Țărilor de Jos au dreptul, în temeiul acestui regulament, la o contribuție financiară în valoare de 1 818 750 EUR, reprezentând 60 % din costurile totale de 3 031 250 EUR;
2.remarcă faptul că Comisia a respectat termenul de 12 săptămâni de la primirea cererii din partea autorităților neerlandeze, finalizându-și evaluarea privind îndeplinirea condițiilor pentru acordarea unei contribuții financiare la 29 noiembrie 2016, pe care a adus-o la cunoștința Parlamentului la 23 ianuarie 2017;
3.subliniază faptul că sectorul comerțului cu amănuntul reprezintă o parte importantă din ocuparea forței de muncă (17-19 %) în regiunile de nivel NUTS 2 în cauză — Drenthe și Overeijssel; ia act de faptul că 5 200 de magazine de vânzare cu amănuntul au dat faliment de la începutul crizei, cele mai mari magazine universale fiind afectate abia recent; regretă că aceste evoluții au contribuit la creșterea cu 3 461 a numărului lucrătorilor care beneficiază de indemnizații de șomaj în sectorul comerțului cu amănuntul din aceste două regiuni în perioada cuprinsă între ianuarie 2015 și martie 2016;
4.constată că serviciile personalizate cofinanțate de FEG și destinate lucrătorilor disponibilizați includ evaluarea capacităților, a potențialului și a perspectivelor de încadrare în muncă ale participanților; asistență în căutarea unui loc de muncă și gestionarea cazurilor; o „platformă de mobilitate” flexibilă pentru persoanele care caută un loc de muncă și pentru angajatorii care oferă locuri de muncă temporare; asistență pentru plasarea personalului disponibilizat; formare și reconversie profesională, inclusiv formare, îndrumare și granturi pentru promovarea antreprenoriatului;
5.salută faptul că Țările de Jos oferă asigurarea că cererea, îndeosebi pachetul coordonat de servicii personalizate, a fost elaborată în cadrul unui proces de consultare cu părțile interesate, cu partenerii sociali, lucrătorii concediați, și cu reprezentanți ai sectorului comerțului cu amănuntul și ai regiunilor;
6.ia act de faptul că cererea nu include alocații sau stimulente prevăzute la articolul 7 alineatul (1) litera (b) din Regulamentul privind FEG; salută decizia de a limita costurile de asistență tehnică la 4 % din costurile totale, astfel încât 96 % din resursele disponibile să poată fi utilizate pentru pachetul coordonat de servicii personalizate;
7.ia act de faptul că Țările de Jos au oferit asigurări cu privire la faptul că acțiunile propuse nu vor beneficia de sprijin financiar din partea altor fonduri sau instrumente financiare ale Uniunii, că se va evita orice dublă finanțare, că acțiunile propuse vor fi complementare altor acțiuni finanțate din fondurile structurale și că se vor respecta cerințele prevăzute în legislația națională și în cea a Uniunii Europene privind disponibilizările colective;
8.reamintește că, în conformitate cu articolul 7 din regulament, la conceperea pachetului coordonat de servicii personalizate ar trebui să se anticipeze evoluția din viitor a pieței forței de muncă și competențele necesare și să se asigure compatibilitatea cu tranziția spre o economie sustenabilă și eficientă din punctul de vedere al utilizării resurselor.
Comisia pentru dezvoltare regională a fost sesizată pentru a emite un aviz cu privire la o propunere a Comisiei privind o decizie de mobilizare a Fondului european de ajustare la globalizare (FEG). Înțeleg că se are în vedere adoptarea unui raport pentru această propunere în Comisia pentru bugete la 9 februarie 2017:
- COM(2016)0742/1 propune o contribuție din partea FEG în valoare de 1 818 750 EUR pentru 1 096 de lucrători disponibilizați în sectorul economic care se încadrează la diviziunea 47 a NACE Rev. 2 (Comerțul cu amănuntul, cu excepția autovehiculelor și a motocicletelor) Concedierile au avut loc în regiunile de nivel NUTS 2 Drenthe (NL13) și Overijssel (NL21).
Jean Arthuis, Richard Ashworth, Reimer Böge, Lefteris Christoforou, Manuel dos Santos, José Manuel Fernandes, Eider Gardiazabal Rubial, Jens Geier, Ingeborg Gräßle, Vladimír Maňka, Clare Moody, Siegfried Mureșan, Jan Olbrycht, Stanisław Ożóg, Jordi Solé, Eleftherios Synadinos, Indrek Tarand, Isabelle Thomas, Inese Vaidere, Daniele Viotti, Tiemo Wölken, Marco Zanni
Reimer Böge, Lefteris Christoforou, , José Manuel Fernandes, Ingeborg Gräßle, Siegfried Mureșan, Andrey Novakov, Jan Olbrycht, Inese Vaidere, , Ivan Štefanec

References: articolul 15
 articolul 8
 articolul 13
 articolul 12
 articolul 15
 articolul 4
 articolul 7
 articolul 4
 articolul 4
 articolul 7
 articolul 7